Les Fables du très-ancien Ésope (trad. Corrozet)/De l’aigle et de la corneille
# Les Fables du très-ancien Ésope (trad. Corrozet)/De l’aigle et de la corneille

Pour les autres éditions de ce texte, voir De l’Aigle et de la Corneille.

* Qui pour son prouffit seulement
* Conseille aultruy, il n’est à croire,
* Et qui le croit finallement
* Se trompe et dechet de sa gloire.

### DE L’AIGLE ET DE LA CORNEILLE. Fable X.

Ung Aigle avoit prinse une huistre à l’escaille, Et ne pouoit la rompre ne casser Par son effort, mais la Corneille malle, Qui à tromper ne faisoit que penser, Dict : « Sy tu veulx ton escaille froisser, Volle bien hault, laisse la cheoir en terre, Il ne fauldra jamais recommencer, Car en tumbant rompra sur ceste pierre. »

